Vliegtuig met 10 aan boord verdwynDie Cessna 5Y-CAC wat in Kenia vermis word (Foto: Daily Nation) Die burgerlike lugvaartowerheid in Kenia het gesê ŉ vliegtuig met 10 persone aan boord, op pad na Nairobi, word vermis. Aldus ŉ verklaring deur die organisasie was die vliegtuig, van Fly Sax, van Kitale na die hoofstad op pad. Die Cessna C208-vliegtuig, registrasienommer 5Y-CAC het omstreeks 16:00 Dinsdagmiddag by Kitale opgestyg en sou omstreeks ŉ uur later in die hoofstad aangekom het. Die vliegtuig het agt passasiers en twee bemanningslede aan boord. Die Daily Nation het Woensdag berig seine van die vliegtuig is in Aberdares opgespoor en reddingspanne is ontplooi om in die bergagtige gebied na die vliegtuig te soek, maar slegte weer verhinder die soektog. Die vliegtuig was 60 km van sy bestemming toe die kontak verloor het.